《寄谢师直》
宋代·梅尧臣

忆同仲春月，冒雨过穰亭。
聊酌山酒别，独吟夜灯青。
明朝上岭路，群岫张云屏。
忽入川谷秀，固非平生经。
绿竹间红萼，紫藤垂千扃。
春塘水决决，野老发星星。
田父相与至，里言尚可听。
始闻丹砂岑，遂识五垅形。
傍瞻禹汤迹，竞信庙貌灵。
邀我陟巉巉，宿雾方冥冥。
暗沾衣裘湿，时袭草木馨。
栋宇敞绝顶，牲酒列幽亭。
竹杯占祸福，巫锦醉一咛。
日晏别云外，月出至近垧。
仆夫疲不进，鞭策无暂停。
我马忽颠坠，君心同鶺鴒。
再驾体无伤，扣关烛已荧。
自兹期莫逆，未契心所铭。
匆匆操行袂，泛泛如水萍。
今来各一方，安得且醉醒。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。